En kvindelig matematiklærer fra Ellebækskolen i Næstved er blevet anmeldt for vold mod en 10-årig dreng fra fjerde klasse på.

Det skriver sn.dk.

Det er drengens forældre, der har anmeldt læreren. Ifølge drengens mor opstod der tumultagtige scener i klassen, hvorefter læreren greb så hårdt fat i drengens arm, at han angiveligt forstuvede håndleddet og fik en række andre knubs.

Læreren har fået lov at fortsætte sit arbejde, mens sagen kører. Drengen er blevet flyttet til en anden klasse, men han har ikke været i skole siden hændelsen, der fandt sted 10. oktober. Det er anden gang på et år, at drengen er involveret i en voldssag med en lærer. Sidst blev en lærer fyret fra Sydbyskolen, skriver sn.dk.